Két zsákfalut elzárt az árvíz Borsodban
Nem lehet személyautóval eljutni a Bódva áradása miatt két borsodi zsákfaluba. Az egyik elzárt településen, Tornaszentandráson magas építésû falugondnoki jármûvel viszik munkába és iskolába az embereket.
A Bódva áradása miatt személyautóval megközelíthetetlen két Borsod-Abaúj-Zemplén megyei település, Tornabarakony és Tornaszentandrás - közölte hétfõn a Magyar Közút Zrt. területi igazgatóságának ügyelete. Alig két héttel az elõzõ eset után ismét elöntötte a Bódva-folyó árvize azt az utat, amely a két zsáktelepülésre vezet.

Krajnyák Dénes, Tornaszentandrás polgármestere azt mondta: a személyszállítást az önkormányzat magas építésû falugondnoki jármûvével oldják meg. Szerinte annyival nehezebb most a dolguk, mint karácsonykor, hogy nemcsak a munkába igyekvõ helybelieket, hanem az iskolásokat is utaztatniuk kell, így sûrûbben fordul a kisbusz a település, valamint a vasútállomással rendelkezõ Komjáti között. Az élelmiszer szállítmányok reggel bejutottak a faluba, a készleteket így sikerült feltölteniük.

A településekre a menetrend szerinti busz sem megy be, traktor vagy teherautó viszont át tud hajtani a vízátfolyásokon. Az út vonalát cölöpökkel kijelölték, és a helyiek már jól ismerik ezt a helyzetet. Hasonló gond tavasz idején, hóolvadáskor is elõ szokott fordulni, mert jellemzõen akkor önti el a Bódva az utat - mondtaTornaszentandrás polgármestere.

Ugyancsak lezárták a forgalom elõl a Bódva áradása miatt a 2629-es számú utat Komjáti felõl, de Bódvalenke azért még megközelíthetõ Hídvégardó irányából. A Sajó áradása miatt hétfõtõl nem lehet közlekedni a 26-os számú fõutat Vadnával összekötõ úton. Vasárnaptól pedig nem haladhat a forgalom a Sajóivánka és Sajókaza, a Putnok és Borsodbóta, a Muhi és Köröm közötti út egy-egy szakaszán. Szintén lezárták a 2527. számú út egy szakaszát Sajóvelezdnél. A Tisza áradása miatt pedig az ároktõi komphoz vezetõ utat nem lehet használni.

Csont Csaba az Észak-magyarországi Környezetvédelmi és Vízügyi Igazgatóság árvízvédelmi fõosztály vezetõje közölte: jelenleg a megyében összesen 483 kilométeren folyik árvízi védekezés. A Tiszán és a Bodrogon elsõ fokú a készültség, a Sajón és a Tarnán pedig másodfokú, az utóbbi két folyó vízszintje már tetõzött. A belvíz háromezer hektár mezõgazdasági területet öntött el, ebbõl kétezer a Bodrogközben van. Az átemelõ szivattyúk folyamatosan mûködnek ezeken a helyeken.

Közben tovább árad a Berettyó és a Hortobágy-Berettyó is. A Tiszántúli Környezetvédelmi és Vízügyi Igazgatóság tájékoztatása szerint továbbra is másodfokú készültség van a Berettyón Szeghalomnál, valamint a Hortobágy-Berettyó teljes szakaszán.

A Tisza Tiszafüred és Rakamaz közötti szakaszán I. fokú a készültség, lassú apadás tapasztalható. Az elmúlt napok csapadékos idõjárása és a befogadó folyók magas vízállása miatt jelenleg összesen hat védelmi szakaszon van elsõ- illetve másodfokú belvízvédelmi készültség. A 19 üzemelõ szivattyútelep vasárnap csaknem 2 millió köbméter belvizet emelt át a befogadó csatornákba. A készültséggel érintett területen a belvízzel elöntött terület nagysága 10 200 hektár. Az ár- és belvízi védekezésben 200 vízügyi szakember vesz részt - közölte az igazgató.
Borsod-Abaúj-Zemplén megye áradás